**Τζακ ο Κυνηγός Γιγάντων** (αγγλικά: *Jack the Giant Slayer*) είναι αμερικανική περιπέτεια φαντασίας παραγωγής 2013. Τη σκηνοθεσία ανέλαβε ο Μπράιαν Σίνγκερ και το σενάριο έγραψαν οι Ντάρεν Λέμκι, Κρίστοφερ Μακουάρι και Νταν Στάντνεϊ. Η ταινία είναι βασισμένη στα παραμύθια "Jack the Giant Killer" και "Jack and the Beanstalk" και αφηγείται την ιστορία ενός νεαρού αγρότη, του Τζακ, ο οποίος πρέπει να σώσει μια πριγκίπισσα από μια φυλή γιγάντων αφού πρώτα ανοίξει κατά λάθος μια πύλη που οδηγεί στον κόσμο τους.Ο Τζακ έρχεται αντιμέτωπος με τους γίγαντες και θα προσπαθήσει να φανεί άξιος, παρόλο που ο βασιλιάς δεν τον εκτιμά. Πρωταγωνιστούν οι Νίκολας Χουλτ, Έλεανορ Τόμλινσον, Στάνλεϊ Τούτσι, Ίαν ΜακΣέιν, Μπιλ Νάι και Γιούαν ΜακΓκρέγκορ.

Η ανάπτυξη της ταινίας ξεκίνησε τον Ιανουάριο του 2009 με τον αρχικό τίτλο *Jack the Giant Killer* με τον Ντι Τζέι Καρούζο ως σκηνοθέτη. Τον Αύγουστο του ίδιου έτους αντικαταστάθηκε από τον Σίνγκερ, ο οποίος προσέλαβε τον Μακουάρι να γράψει εκ νέου το σενάριο. Το βασικό καστ υπέγραψε μεταξύ του Φεβρουαρίου και του Μαρτίου του 2011 και τα γυρίσματα ξεκίνησαν τον Απρίλιο του 2011 στην Αγγλία. Η κυκλοφορία της ταινίας αναβλήθηκε αρκετές φορές για να δοθεί περισσότερος χρόνος στη βελτίωση των ειδικών εφέ καθώς και στη διαφημιστική καμπάνια.

Η ταινία κυκλοφόρησε στους κινηματογράφους την 1η Μαρτίου 2013 και σε μορφή 3D.

Πλοκή
-----

Όταν ο Τζακ, ένας νεαρός αγρότης, ανοίγει κατά λάθος μια πύλη προς τον κόσμο των γιγάντων ένας αρχαίος πόλεμος αρχίζει ξανά καθώς οι γίγαντες, που θεωρούνται μόνο ως μύθος, δοκιμάζουν να διεκδικήσουν εκ νέου τον κόσμο που έχασαν πριν από αιώνες. Ο Τζακ αναγκάζεται να δώσει μάχη όχι μόνο για να σώσει τη δική του ζωή, αλλά και αυτών που ζουν στο βασίλειο και μιας πριγκίπισσας.

Ηθοποιοί και Χαρακτήρες
-----------------------

* Νίκολας Χουλτ στο ρόλο του *Τζακ*
* Έλεανορ Τόμλινσον στο ρόλο της *Ίζαμπελ*
* Στάνλεϊ Τούτσι στο ρόλο του *Λόρδου Ρόντρικ*
* Ίαν Μακ Σέιν στο ρόλο του *Βασιλιά Μπράμγουελ*
* Μπιλ Νάι και Τζον Κασίρ στο ρόλο του *Φάλον*
* Γιούαν ΜακΓκρέγκορ στο ρόλο του *Έλμοντ*

Παραγωγή
--------

### Ανάπτυξη

Τον Ιανουάριο του 2009 η New Line Cinema προσέλαβε τον Ντι Τζέι Καρούζο να σκηνοθετήσει την ταινία *Jack the Giant Killer* ως μια ενήλικη ματιά του παραμυθιού "Jack and the Beanstalk". Το σενάριο έγραψε ο Ντάρεν Λέμκι και στη συνέχεια ξαναγράφτηκε από τον Μαρκ Μπόμπακ. Τον Αύγουστο του 2009 φήμες έκαναν λόγο ότι ο Μπράιαν Σίνγκερ θα αντικαθιστούσε τον Καρούζο και το Σεπτέμβριο επισημοποιήθηκε ως σκηνοθέτης. Τον Απρίλιο του 2010, ο Σίνγκερ συνεργάστηκε ξανά με τον Κρίστοφερ Μακουάρι για να δουλέψουν πάνω στο σενάριο. Οι Σίνγκερ και Μακουάρι είχαν προηγουμένως συνεργαστεί στις ταινίες *Δημόσιος Κατήγορος* (Public Access, 1993), *Συνήθεις Ύποπτοι* (The Usual Suspects, 1995), *Μαθήματα Φόβου* (Apt Pupil, 1998), *Επιχείρηση Βαλκυρία* (Valkyrie, 2008). Ο Σίνγκερ δήλωσε *"Ο Κρις Μακουάρι έκανε μια σημαντική αλλαγή στο σενάριο για μένα. Έδωσε μια διαφορετική δομή. Ήταν σε μεγάλο βαθμό μια κατάσταση της μίας σελίδας, ένα διαφορετικό στόρι. Συμπεριλάμβανε τους ίδιους χαρακτήρες, αλλά κάποιους τους πειράξαμε λίγο και τους αλλάξαμε. Έφερε απλά μια πολύ διαφορετική προοπτική"*. Το Μάιο του 2010 ανακοινώθηκε ότι η παραγωγή της ταινίας θα καθυστερούσε μέχρι το Φεβρουάριο του 2011. Αυτό έγινε εξαιτίας της επιθυμίας του Σίνγκερ να προ-απεικονίσει σκηνές με τους ψηφιακούς γίγαντες μαζί με κανονικούς ηθοποιούς (όπως έκανε ο Τζέιμς Κάμερον στο *Avatar*) και την ανάγκη για περισσότερο χρόνο που απαιτεί αυτή η πολύπλοκη διαδικασία.

### Προ-παραγωγή

Τον Οκτώβριο του 2010, η New Line έδωσε στον Σίνγκερ το πράσινο φως να ξεκινήσει την ανάπτυξη της ταινίας με την παραγωγή να αρχίζει την επόμενη άνοιξη. Το Νοέμβριο του 2010, ο Σίνγκερ ξεκίνησε να κάνει δοκιμαστικά για τους πρωταγωνιστικούς ρόλους. Οι ηθοποιοί Άαρον Τζόνσον, Νίκολας Χουλτ και Άνεριν Μπάρναρντ ήταν υποψήφιοι για το ρόλο του Τζακ και οι Αντέλαϊντ Κέιν, Λίλι Κόλινς και Τζούνο Τεμπλ για το ρόλο της πριγκίπισσας. Το Φεβρουάριο του 2011, ανακοινώθηκε ότι ο Στάνλεϊ Τούτσι θα υποδυθεί το ρόλο του κακού, ένα σύμβουλο του βασιλιά και οι Μπιλ Νάι και Τζον Κασίρ θα υποδυθούν το δικέφαλο αρχηγό των γιγάντων. Τον ίδιο μήνα ο πρωταγωνιστικός ρόλος προτάθηκε στον Νίκολας Χουλτ. Ο Σίνγκερ δήλωσε ότι του άρεσε ο Χουλτ από τότε που έπαιζε στη σειρά *Skins* και ήταν υπέρ της συμμετοχής του στο *X-Men: Η πρώτη γενιά* (X-Men: First Class, 2011). Αργότερα τον ίδιο μήνα, ο Γιούαν ΜακΓκρέγκορ πήρε το ρόλο του αρχηγού της βασιλικής φρουράς, ο οποίος βοηθάει να πολεμήσουν τους γίγαντες. Το Μάρτιο του 2011, η Έλεανορ Τόμλινσον πήρε το ρόλο της πριγκίπισσας και ο Ίαν Μακ Σέιν το ρόλο του βασιλιά. Δύο μέρες αργότερα η New Line και η Warner Bros. ανακοίνωσαν ότι η ταινία θα κυκλοφορήσει στις 15 Ιουνίου 2012.

### Μετά-παραγωγή

Τον Ιανουάριο του 2012, η Warner μετακίνησε την ημερομηνία κυκλοφορίας για τις 22 Μαρτίου 2013 και τον Οκτώβριο του ίδιου έτους ανακοίνωσαν ότι η ταινία θα κυκλοφορήσει τρεις εβδομάδες νωρίτερα, την 1η Μαρτίου 2013. Επίσης άλλαξε τον τίτλο της ταινίας από *Jack the Giant Killer* σε *Jack the Giant Slayer*.

Box office
----------

Με προϋπολογισμό 195.000.000 δολάρια, η ταινία *Τζακ ο Κυνηγός Γιγάντων* έκανε άνοιγμα τριημέρου στην 1η θέση με 27,2 εκατομμύρια δολάρια. Συνολικά συγκέντρωσε 65,1 εκατομμύρια δολάρια στο αμερικανικό box office και 132,5 εκατομμύρια δολάρια στον υπόλοιπο κόσμο. Παγκοσμίως απέφερε 197,6 εκατομμύρια δολάρια.

Παραπομπές
----------

1. ↑  (Αγγλικά) *Internet Movie Database*. tt1351685.
2. ↑  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
3. ↑  Sashana Maitland (16 Δεκεμβρίου 2011). «'Jack the Giant Killer' trailer released; Bryan Singer shows new spin on old fairy tales». nydailynews.com. Ανακτήθηκε στις 7 Φεβρουαρίου 2013.
4. ↑  IGN Staff (27 Μαΐου 2011). «Singer's Jack Starts Killing Giants». *IGN*. Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 7 Φεβρουαρίου 2013.
5. ↑  Flemming, Micheal (6 Ιανουαρίου 2009). «D.J. Caruso lands 'Killer' gig». *Variety*. Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 7 Φεβρουαρίου 2013.
6. ↑  Kit, Borys (20 Αυγούστου 2009). «Warner Bros. securing rights to the 1981 film». *The Hollywood Reporter*. Αρχειοθετήθηκε από το πρωτότυπο στις 3 Μαρτίου 2011. Ανακτήθηκε στις 7 Φεβρουαρίου 2013.
7. ↑  Rappe, Elizabeth (23 Σεπτεμβρίου 2009). «Bryan Singer to Direct 'Jack and the Giant Killer'». *Cinematical*. Moviefone. Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 7 Φεβρουαρίου 2013.
8. ↑  Susman, Gary (22 Απριλίου 2010). «Bryan Singer and Christopher McQuarrie Reunite for 'Jack the Giant Killer'». *Cinematical*. Moviefone. Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 7 Φεβρουαρίου 2013.
9. 1 2  IGN Staff (31 Μαΐου 2011). «Bryan Singer Talks Jack the Giant Killer». *IGN*. Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 7 Φεβρουαρίου 2013.
10. ↑  BrentJS (28 Μαΐου 2010). «Bryan Singer's Jack the Giant Killer Start Pushed Back to February 2011». *ReelzChannel*. Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 7 Φεβρουαρίου 2013.
11. ↑  Flemming, Mike (21 Οκτωβρίου 2010). «Bryan Singer Gets 'Jack The Giant Killer' Green Light; Who'll Climb Beanstalk?». *Deadline.com*. Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 7 Φεβρουαρίου 2013.
12. ↑  Kit, Borys (30 Νοεμβρίου 2010). «EXCLUSIVE: Bryan Singer Lining up Actors to Test for 'Jack the Giant Killer'». *The Hollywood Reporter*. Αρχειοθετήθηκε από το πρωτότυπο στις 3 Μαρτίου 2011. Ανακτήθηκε στις 7 Φεβρουαρίου 2013.
13. ↑  Kit, Borys (9 Φεβρουαρίου 2011). «Stanley Tucci Set for Villain in 'Jack the Giant Killer'». *The Hollywood Reporter*. Αρχειοθετήθηκε από το πρωτότυπο στις 3 Μαρτίου 2011. Ανακτήθηκε στις 7 Φεβρουαρίου 2013.
14. ↑  Flemming, Mike (11 Φεβρουαρίου 2011). «Nicholas Hoult To Star In 'Jack The Giant Killer'». *Deadline.com*. Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 7 Φεβρουαρίου 2013.
15. ↑  Kit, Borys (24 Φεβρουαρίου 2011). «Ewan McGregor Joining 'Jack the Giant Killer' (Exclusive)». *The Hollywood Reporter*. Αρχειοθετήθηκε από το πρωτότυπο στις 3 Μαρτίου 2011. Ανακτήθηκε στις 7 Φεβρουαρίου 2013.
16. ↑  McNary, Dave (1 Μαρτίου 2011). «Eleanor Tomlinson joins 'Killer' cast». *Variety*. Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 7 Φεβρουαρίου 2013.
17. ↑  Kit, Borys (21 Μαρτίου 2011). «Ian McShane Joins Bryan Singer's 'Jack the Giant Killer'». *The Hollywood Reporter*. Αρχειοθετήθηκε από το πρωτότυπο στις 22 Μαρτίου 2011. Ανακτήθηκε στις 7 Φεβρουαρίου 2013.
18. ↑  «Rock of Ages and Jack the Giant Killer Release Dates Set». *ComingSoon.net*. CraveOnline. 23 Μαρτίου 2011. Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 7 Φεβρουαρίου 2013.
19. ↑  McClintock, Pamela· Kit, Borys (19 Ιανουαρίου 2012). «Warner Bros. Takes 'Arthur & Lancelot' Off Calendar, Pushes 'Giant Killer' to 2013». *The Hollywood Reporter*. Αρχειοθετήθηκε από το πρωτότυπο στις 20 Ιανουαρίου 2012. Ανακτήθηκε στις 7 Φεβρουαρίου 2013.
20. ↑  The Deadline Team (17 Οκτωβρίου 2012). «WB's Retitled 'Jack The Giant Slayer' Now Opens March 1, 2013». *Deadline.com*. Αρχειοθετήθηκε από το πρωτότυπο στις 18 Οκτωβρίου 2012. Ανακτήθηκε στις 7 Φεβρουαρίου 2013.
21. 1 2 3 4  «Τζακ ο Κυνηγός Γιγάντων στο Box Office Mojo». *Box Office Mojo*. Ανακτήθηκε στις 13 Μαρτίου 2013.

Εξωτερικοί σύνδεσμοι
--------------------

* Επίσημη ιστοσελίδα
* Τζακ ο Κυνηγός Γιγάντων στο IMDb

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |